cyanic-selkie/wikianc huggingface dataset:
अंतर्राष्ट्रीय प्रकृति संरक्षण संघ
अंतर्राष्ट्रीय प्रकृति संरक्षण संघ (International Union for Conservation of Nature) या छोट नाँव आइ॰यू॰सी॰एन॰ (IUCN) एगो अंतर्राष्ट्रीय संस्था बाटे जवन प्रकृति आ प्राकृतिक संसाधन के संरक्षण आ बचाव खातिर काम करे ले आ पर्यावरण आ प्रकृति के खातिर खतरा से आगाह करे आ उनसे बचाव में सहायता देवे के काम करे ले।
अध्यक्ष
IUCN Presidents since 1948
IUCN Directors General since 1948
अबाया झील
अबाया झील (Lake Abaya) अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।
अमृतसर जिला
अमृतसर जिला भारत के पंजाब राज्य में एगो जिला बाटे। एकर मुख्यालय अमृतसर शहर बाटे। एकर कुल रकबा 2673 वर्ग कि॰मी॰ बाटे।
जनसंख्या
साल 2011 के जनगणना के हिसाब से अमृतसर जिला के कुल जनसंख्या 2490891 बाटे आ जनसंख्या घनत्व 932 बाटे।
केंचुकी
संयुक्त राज्य अमेरिका का एक राज्य बा|
हिमाद्री
हिमाद्री भा महान हिमालय हिमालय के सभसे ऊँच परबत श्रेणी हवे जे ट्रांस-हिमालय आ मध्य हिमालय के बीच में स्थित बा। दुनिया के सभसे ऊँच चोटी माउंट एवरेस्ट एह श्रेणी के सदस्य हवे आ दुनिया के कई गो सभसे ऊँच परबत भी एकर हिस्सा बाड़ें, जइसे कि कांगचेनजुंगा, ल्होत्से आ नांगा परबत । पच्छिम-से-पूरब तक हिमाद्रि २४०० किमी (१५०० मील) तक चलती है, और इसकी औसत ऊँचाई ६००० मीटर (२०००० फुट) है।
कार्बी आंगलोंग जिला
कार्बी आंगलोंग जिला भारत के आसाम राज्य में एगो जिला बाटे। एकर मुख्यालय दिफू शहर बाटे। एकर कुल रकबा 10434 वर्ग कि॰मी॰ बाटे।
जनसंख्या
साल 2011 के जनगणना के हिसाब से कार्बी आंगलोंग जिला के कुल जनसंख्या 965280 बाटे आ जनसंख्या घनत्व 93 बाटे।
साहित्य अकादमी पुरस्कार
साहित्य अकादमी पुरस्कार भारत के एगो साहित्यिक सम्मान हवे जे साहित्य अकादमी द्वारा हर साल भारत में मान्यता पावे वाली हर प्रमुख भाषा में प्रकाशित सर्वश्रेष्ठ साहित्यिक रचना के दिहल जाला। भारतीय संविधान के आठवीं अनुसूची में शामिल २२ गो भारतीय भाषा सभ के अलावा ई राजस्थानी आ अंग्रेजी भाषा सभ; माने कि कुल २४ गो भाषा के इंतजाम कइल गइल बा। पहिला बेर ई पुरस्कार साल १९५५ में दिहल गइल।
पुरस्कार के स्थापना के समय इनाम के धन पांच हजार रुपया रहे, जवन साल १९८३ में दस हजार रुपया तक बढ़ा दिहल गइल अवुरी साल १९८८ में एकरा के बढ़ा के पच्चीस हजार रुपया क दिहल गइल। साल २००१ से एह रकम के बढ़ा के चालीस हजार रुपिया कर दिहल गइल। साल २००३ से ई रकम बढ़ा के पचास हजार रुपिया हो गइल बा।
बनारस
बनारस, भारत की उत्तर प्रदेश में गंगा नदी की तीरे बसल एगो विश्वप्रसिद्ध शहर अउरी हिन्दू धर्म क सबसे महत्वपूर्ण तीरथन में गिनल जाये वाला अस्थान हउवे। ई बाबा विश्वनाथ (बाबा बिसेसरनाथ) के नगरी हवे जेवना की बारे में पुराणन में कहल बा कि ई साक्षात् भगवान शंकर की त्रिशूल पर स्थित बा आ पूरा विश्व में प्रलय भइला पर भी ई नगरी अपनी अस्थान पर अडिग रहेले। शिव के अविमुक्तेश्वर रूप में अस्थान लिहला की कारण ए नगरी के अविमुक्तेश्वर क्षेत्र कहल जाला।
बौद्ध धर्म आ जैन धर्म के माने वालन खातिर भी ए शहर के महत्व बा। इहाँ से करीब दस किलोमीटर दूर सारनाथ नाँव के अस्थान परेला जहाँ भगवान बुद्ध आपन पहिला उपदेश दिहले रहलन।
नामकरण
बनारस शब्द हिंदी आ संस्कृत में प्रचलित वाराणसी से निकलल हवे। वर्तमान समय में ए शहर के अफिशियल नाँव वाराणसी बा। वाराणसी शब्द की उत्पत्ति की बारे में कहल जाला कि वरुणा अउरी असी नाँव की दू गो नदियन की बीचा में बसल शहर के वाराणसी कहल गइल। एकर प्राचीन नाँव काशी हवे जेवन प्रकाशित से उत्पन्न मानल जाला। प्राचीन काल से विद्या की क्षेत्र में ए नगरी के परसिद्धी की वजह से ई नाँव धरईल होई। एकर अउरी कई गो नाँव अलग-अलग पुस्तकन में मिलेला जइसे अविमुक्तक्षेत्र, आनंदवन आ रुद्रावास वगैरह।
प्राचीन इतिहास
पुराणन में लिखल कथा की मोताबिक वाराणसी नगर के अस्थापना भगवान शिव जी कइलें रहलन। महाभारत की कथा में काशी क जिकिर आइल बा जहाँ पितामह भीष्म काशी नरेश की तीनों पुत्री (अम्बा, अम्बिका, अम्बालिका) लोगन के अपहरण कइले रहलन। महाभारत की युद्ध में काशी नरेश पाण्डव सेना में रही के कौरवन से लड़ाई कइलन। पुरातात्विक खोदाई में मिलल चीजन की अध्ययन से ई पता चलल बा कि वाराणसी में सबसे पुरान बस्ती 1000 ई. पू. की आसपास रहे ए तरह से वाराणसी विश्व की सबसे पुरान बसल नगरन में गिनल जा सकेला। ई पुरातात्विक खोज बतावेले कि ओ समय वाराणसी में वैदिक आर्य लोग निवास करें। हालाँकि ओही समय की आसपास के अथर्ववेद में इहाँ अनार्य लोगन के बस्ती के बात लिखल बा।
एकरी आलावा वाराणसी जैन तीर्थंकर पार्श्वनाथ के भी निवास अस्थान मानल जाला। भगवान बुद्ध (जन्म 567 ईपू) की समय में वाराणसी काशी राज्य के राजधानी की रूप में रेशम, मलमल, इत्र, हाथीदांत के सामन अउरी कलात्मक समान की केन्द्र की रूप में विख्यात रहे। भगवान बुद्ध बनारस से थोड़ी दूर पर स्थित सारनाथ में आपन पहिला उपदेश दिहलीं आ इहें से धर्मचक्रप्रवर्तन कइलिन। ए बात के प्रमाण ह्वेन सांग नाँव के चीनी यात्री, जेवन 635 इस्वी में इहाँ आइल रहलें, दिहलें कि ओ समय में वाराणसी धर्म आ ब्यापार के एगो महत्वपूर्ण केन्द्र रहे। ए नगर के धार्मिक महत्व अपनी उत्कर्ष पर पहुँच गइल जब आठवीं सदी में आदि शंकराचार्य इहवाँ शैव पीठ के अस्थापना कइलें। प्राचीन काल में तक्षशिला से पाटलिपुत्र जाये वाला मार्ग इहवाँ वाराणसी से हो के गुजरे।
मध्य काल
सन 1194 ई. में तुर्क मुस्लिम आक्रमणकारी कुतुबुद्दीन ऐबक इहाँ की बहुत सारा मंदिरन के ढहवा दिहलस। एकरी बाद मुस्लिम शासन की समय में ए नगर के पतन आरम्भ हो गइल। हालाँकि नया मंदिरन के निर्माण आ ढहावल चलत रहे। विद्या की राजधानी की रूप में बनारस मध्य काल में भी ओतने प्रतिष्ठित रहल। फिरोज़ शाह 1376 ई. में अउरी सिकंदर लोदी 1496 ई. में बाकी बचल-खुचल प्राचीन मंदिरन के भी ढहवा दिहलन। एही समय सूफ़ी आंदोलन के सबसे बड़ संतन में गिने जाये वाला कबीरदास जी आ संत रविदास जी के जनम भी एही नगरी में भइल। ई संत लोग हिन्दू-मुस्लिम एकता खातिर आ धर्म की सत्ता की खिलाफ़ आवाज बुलन्द कइल। जात-पात, धार्मिक उन्माद आ आपसी बैर की खिलाफ़ जोरदार प्रचार ए संतन की द्वारा कइल गइल। गुरु नानकदेव 1507 ई. में शिवराति की अवसर पर बनारस के यात्रा कइलीं आ ए आंदोलन में आपन योगदान दिहलीं।
पिद्दा
पिद्दा (Indian silverbill, white-throated munia बै॰:Euodice malabarica) चिरइन के एगो प्रजाति बाटे। ई मुनियाँ सभ के समूह के चिरई हवे।
बनारस
मध्य काल
सोलहवीं सदी में बनारस में सांस्कृतिक पुनरुद्धार के आरम्भ भइल जब अकबर इहाँ दू गो मंदिरन क निर्माण करववलन। पूना के राजा इहाँ अन्नपूर्णा मंदिर बनववलन आ एही समय अकबरी पुल के निर्माण भइल। सन् 1665 ई. में फ्रांसीसी यात्री टेवर्नियर इहाँ के यात्रा कइलें आ गंगा तीरे बनल बिंदुमाधव मंदिर की बनावट के बखान कइलें। शेर शाह एही दौरान शाही सड़क के निर्माण करववलें जेवना के बाद में ग्रांड ट्रंक रोड (जीटी रोड) कहल गइल। औरंगजेब की शासन की समय एक बेर फिन से मंदिरन के ढाहल गइल लेकिन ओकरी बाद से जेतना शासक भइलें ऊ हिन्दू धर्म के ओतना विरोधी ना रहलें।
आधुनिक काल
गवर्नर जनरल वारेन हेस्टिंग्स की शासन काल में सन 1791 ई. में इहाँ जोनाथन डंकन संस्कृत कालेज के अस्थापना कइलें। 1867 ई. में बनारस नगर निगम के अस्थापना भइल। सन् 1897 ई. में मार्क ट्वेन बनारस की बारे में आपन भावना कुछ ए तरे व्यक्त कइलें - Benares is older than history, older than tradition, older even than legend, and looks twice as old as all of them put together.(बनारस इतिहासो ले पुरान ह, परम्परो से पुरान ह, कथा-कहनियो ले पुरान ह, आ अगर ए सबके एकट्ठा कइ दिहल जाय त ओहू सबसे दुगुन्ना पुरान मालूम होला)।
सन् 1910 ई. में अंग्रेज शासक बनारस के नया राज की रूप में बनवलें आ रामनगर के इहाँ के राजधानी बनावल गइल लेकिन ए राज के कौनो शासन क्षेत्र ना दिहल गइल। आजु ले काशी नरेश के निवास रामनगर किला में बा। उहाँ के बनारस की संस्कृति में बहुत महत्व के अस्थान प्राप्त बा आ उहाँ के आजुओ बनारस के सांस्कृतिक मुखिया माना जालीं। बनारस राज के भारत में विलय 15 अक्टूबर 1948 ई. में भइल।
भूगोल अउरी जलवायु
भूगोल की दृष्टि से बनारस मध्य गंगा मैदान के हिस्सा हवे। गंगा नदी इहँवा उत्तर दिशा की ओर बहेली जे से इहाँ गंगा जी के उत्तरमुखी गंगा कहल जाला। एही उत्तरमुखी गंगा की कमानी नियर मोड़ की सहारे पच्छिमी किनारा पर बनारस शहर बसल बा। शहर के ऊंचाई नदी से करीब 15 मीटर (50 फीट) से 21 मीटर (70 फीट) बाटे। शहर की उत्तरी सीमा की ओर वरुणा नदी गंगा में मिल जाली। कई गो प्राचीन झील अब लगभग समाप्त होखे की कगार पर बाड़ी जेवन पाहिले काफ़ी विस्तार वाली रहलीं। प्राचीन मत्स्योदरी हृद नाँव के झील जे के आजकाल मछोदरी कहल जाला अइसने एगो उदहारण बा।
नगरीय इलाका लगभग 112.26 वर्ग किलोमीटर में फैलल बा। एकर बिस्तार 82° 56’पू. – 83° 03’पू. आ 25° 14’उ. – 25° 23’ 30’’ उ. कि बिचा में बा।
बनारस क जलवायु आर्द्र उपोष्ण प्रकार क हवे (कोपेन की वर्गीकरण में: Cwg)। सबसे गरम महीना मई-जून (औसत तापमान 37 डिग्री सेल्सियस) आ सबसे ठंढा महीना जनवरी होला (औसत तापमान 19 डिग्री सेल्सियस) । बारिश मानसून की द्वारा जून की तीसरा हप्ता से शुरू हो के अक्टूबर की पहिला हप्ता ले होले जेवना के बरखा ऋतु कहल जाला। सबसे बेसी बरखा जुलाई-अगस्त (लगभग सावन-भादो) में होखेले। औसत सालाना बरखा लगभग 100 सेंटीमीटर (40.37 इंच) होला। बरखा की ऋतु से ठीक पाहिले अप्रैल मई में ख़ूब लूहि बहेले आ आन्ही अंधड़ आवेला। जाड़ा की ऋतु में तापमान बहुत कम भी हो जाला। शीतलहरी की समय कौनो-कौनो दिन क न्यूनतम (एक दिन-रात में सबसे कम) तापमान 3-4 डिग्री सेल्सियस ले नीचे चलि जाला। जाड़ा में बरखा भूमध्य सागर की ओर से आवे वाला पच्छिमी विक्षोभ से होला जेवन एक तरह के चक्रवाती बरखा होला आ रबी की फसल खातिर फायदेमंद होला। जाड़ा में कुहासो पड़ेला।
जनसांख्यिकी
साल 2011 की जनगणना की अनुसार वाराणसी नगरीय इलाका के कुल जनसंख्या 14,35,113 रहे जे में 7,61,060 मर्द आ 6,74,053 औरत रहलीं।
2001 में वाराणसी नगरीय इलाका के कुल जनसंख्या 13,71,749 रहे आ मर्दाना-जनाना अनुपात (लिंगानुपात) 1000 मर्द पर 879 औरत के रहे। साक्षरता दर पूरा नगरीय इलाका में 77% आ नगर निगम की सीमा में 78% रहे वाराणसी नगरीय इलाका के कुल जनसंख्या 14,35,113 रहे जे में 7,61,060 मर्द आ 6,74,053 औरत रहलीं। नगर निगम की सीमा की भीतर तकरीबन 1,38,000 लोग मलिन बस्ती में निवास करत बा। धर्म की आधार पर देखल जाय त जनसंख्या क 80% हिन्दू, 18% मुसलमान, आ 1.2% जैन लोग बा।
भाषा
बनारस में भोजपुरी भाषा के पछाहीं रूप बोलल जाला जेवना के काशिका नाँव दिहल गइल बा। बाकी मुख्य भाषा हिंदीहवे। विदेशी पर्यटक लोगन की आवागमन की कारण अंग्रेजी क प्रचलन पर्यटन उद्द्योग से जुडल लोगन में मिलेला।
संगीत
बनारस क संगीत से जुड़ाव पौराणिक आख्यानन में वर्णित बा। पुराणन की अनुसार भगवान शिव ए नगरी के अस्थापना कइलीं आ उंहेंके संगीत के उत्पन्न करे वाला भी मानल जालीं, एहीसे साफ़ बुझात बा कि ए नगरी के संगीत से बहुते पुरान जुड़ाव बा। सोलहवीं सदी में राजा गोविन्द चन्द्र की राज्य की समय इहवाँ ध्रुपद गायन के राज्य से आसरय मिलल जेकरी बाद अउरी दूसर कुल शैली के भी उत्त्थान भइल। मध्यकाल में इहाँ की संगीत के कबीरदास जी आ अउरी कई गो सूफी संत लोगन की उपस्थिति से भी बहुत बढ़ावा मिलल।
शास्त्रीय संगीत में बनारस घराना क एगो आपन अलगे पहिचान हवे। आजकाल बनारस के निर्गुन, ठुमरी आ बनारसी कजरी खातिर विशेष रूप से जानल जाला। इहाँ के विश्वप्रसिद्द संगीतकार लोगन में सितार वादक पं. रविशंकर, शहनाई वादक उस्ताद बिस्मिल्लाह खाँ साहब, ठुमरी गायिका श्रीमती गिरिजा देवी, तबला वादक पं. किशन जी महाराज, निर्गुन गायक पं. कुमार गन्धर्व जइसन गुनी लोगन के नाँव आवेला।
शिक्षा
इतिहास में शिक्षा की मामिला में बनारस के बहुत प्राचीन समय से बहुत ऊँच मोकाम रहल बा। इहाँ ले कि बनारस के एही से विश्वविद्द्या क राजधानी की रूप में परसिद्धी हवे। वेद के अध्ययन, धर्मशास्त्र, व्याकरण, कर्मकांड, आयुर्वेद, ज्योतिष जइसन सभ तरीका की ज्ञान में बनारस की बिद्वानन क लोहा पूरा विश्व मानेला। व्याकरण की क्षेत्र में इहवाँ के ऋषि पतंजलि के टीका काशिका एगो आधारस्तंभ मानल जाला। प्राचीन बैद्य सुश्रुत जे सर्जरी के पहिला अविष्कार करे वाला रहलीं, उहाँ के ग्रन्थ सुश्रुत संहिता आयुर्वेद के नामी ग्रन्थ हवे। आजकाल की समय में भी बनारस में चार गो विश्विद्यालय बा जेवना में सभसे ढेर महत्व बनारस हिन्दू विश्वविद्यालय (बीएचयू) के बा। बीएचयू के बिज्ञान आ प्रौद्योगिकी से ले के साहित्य आ समाज बिज्ञान की क्षेत्र में योगदान बा। बीएचयू के आईआईटी भारत की सोलह सभसे महत्वपूर्ण प्रौद्योगिकी संस्थानन में से एगो हवे।
एकरी आलावा सम्पूर्णानन्द संस्कृत विश्विद्यालय, महात्मा गाँधी काशी विद्यापीठ आ केन्द्रीय उच्च तिब्बती अध्ययन संस्थान (डीम्ड इन्वर्सिटी) इहवाँ के अउरी तीन गो विश्वविद्यालय बा। उदय प्रताप कालेज, हरिश्चंद्र कालेज, अग्रसेन कन्या कालेज, बसंत कन्या महाविद्यालय जइसन कई गो डिग्री कालेज इहवाँ बाड़ें।
परिवहन
बनारस भारत की बाकी हिस्सन से सड़क, रेल अउरी हवाई मार्ग से बढियाँ से जुडल बा। बहुत प्राचीन काल से आजु ले ए नगरी के लगातार महत्वपूर्ण रहला में एकर परिवहन की साधन से सम्पन्न भइल आ पूरा देश से जुड़ाव के बिसेस योगदान बा।
गोलघर
ई के आधार 125 मीटर, आ ऊँचाई 29 मीटर बा. ई में कौनो आधार स्तम्भ नईखे आ ई का देवाल आधार में 3.6 मीटर मोट बा। 145 सीढियन के सहारे रउआ इ के उपर वाला भाग पर जा सकत बानी जहाँ से शहर के एगो बड़ हिस्सा देखल जा सकत बा आ गंगा के मनोहारी दृश्यन के भी अहिजा से निहारल जा सकत बा।
बनारस
परिवहन
बनारस में लाल बहादुर शास्त्री अंताराष्ट्रिय हवाई अड्डा मुख्य शहर से करीबन 25 कि.मी. दूर बाबतपुर में बा। इहाँ से शारजाह, काठमांडू, दिल्ली, गया, खजुराहो, लखनऊ, बंगलौर, हैदराबाद, मुंबई, कलकत्ता, गउहाटी वगैरह जगह खातिर हवाई जहाज जाला आवेला। जबसे इहवाँ नया टर्मिनल के उद्घाटन भइल बा (अक्टूबर 2010 ई. से) ए के अंताराष्ट्रिय हवाई अड्डा के दर्जा मिल गइल बा।
पद्म भूषण
पद्म भूषण पुरस्कार भारत सरकार के ओर से दिहल जाए वाला तीसरा सबसे बड़ नागरिक पुरस्कार हऽ, जवन देस में बहुमूल्य योगदान खातिर दिहल जाला। भारत सरकार के ओर से दिहल जाए वाला अन्य प्रतिष्ठित पुरस्कारन में भारत रत्न, पद्म विभूषण आ पद्मश्री के नाम शामिल कइल जा सकेला।
बनारस
परिवहन
बनरस जंक्शन, जेवना के वाराणसी कैंट रेलवे टीशन कहल जाला, बनारस के सबसे व्यस्त रेलवे इस्टेशन बा। ए कर लोड कम करे खातिर मुग़लसराय में टीशन बा आ उहो भारत की सबसे व्यस्त रहेवाला इस्टेशनन में गिनाला। कैंट टीशन से रोज़ करीबन साढ़ेतीन लाख से ज्यादा लोग आ 240 की लगभग रेलगाड़ी गुजरेला।
बनारस से हो के राष्ट्रिय हाइवे 2 गुजरेला जेवन ए शहर के पूरुब ओर कलकत्ता से आ पच्छिम ओर वाया इलाहाबाद दिल्ली से जोड़ेला। स्वर्णिम चतुर्भुज योजना में एके बढ़िया बिकास भइल बा आ ए हाइवे के चार लेन के बना दिहल गइल बा। राष्ट्रिय हाइवे 29 बनारस के वाया गाजीपुर, मऊ, गोरखपुर से जोड़त बा; राष्ट्रिय हाइवे 7 जेवन भारत के सबसे लंबा हाइवे ह ऊ इहाँ से नागपुर, हैदराबाद होत कन्याकुमारी तक जाला; आ राष्ट्रिय हाइवे 56 जौनपुर, सुल्तानपुर होत लखनऊ ले जाला।
गंगा में नाव पर जल परिवहन बनारस की खातिर एगो महत्व के चीज बहुत प्राचीन काल से हवे। आजकाल गंगा नदी में हल्दिया (कलकत्ता) से इलाहाबाद ले घोषित राष्ट्रिय जल मार्ग – 1 बनारस से हो के गुजरेला।
बनारस शहर की अन्दर परिवहन खातिर सिटी बस, छोटका टेम्पू, आ रेक्सा साधन बा। घाट की किनारे किनारे नाव से भी आइल-जाइल जा सकेला। बनारस के ज्यादातर बस्ती अंग्रेजन के पहिले के बसल बा जेवन आजकाल की परिवहन की साधन आ मोटर-गाड़ी की की हिसाब से ना बसल रहे। बाद के बस्ती भी सरकारी लापरवाही आ बिना योजना के बस गइल। नतीजा ई बा कि आज बनारस के सड़क कुल जाम खातिर मशहूर हो गइल बाड़ी।
बरनाला जिला
बरनाला जिला भारत के पंजाब राज्य में एगो जिला बाटे। एकर मुख्यालय बरनाला शहर बाटे। एकर कुल रकबा 1423 वर्ग कि॰मी॰ बाटे।
जनसंख्या
साल 2011 के जनगणना के हिसाब से बरनाला जिला के कुल जनसंख्या 596294 बाटे आ जनसंख्या घनत्व 419 बाटे।
महात्मा गाँधी सेतु
महात्मा गांधी सेतु पटना से हाजीपुर के जोड़े खातिर गंगा नदी पर उत्तर-दक्षिण के दिशा में बनल एगो पुल बा। ई दुनिया के सबसे लम्बा, एकही गो नदी पर बनल सड़क पुल ह। ई का लंबाई 5,575 मीटर बा। भारत के प्रधानमंत्री श्रीमती इंदिरा गाँधी ई के उद्घाटन मई 1982 में कइले रहली। ई के निर्माण गैमोन इंडिया लिमिटेड कइले रहल। वर्तमान में ई नेशनल हाइवे 19 के हिस्सा बा।
करीमगंज जिला
करीमगंज जिला भारत के आसाम राज्य में एगो जिला बाटे। एकर मुख्यालय करीमगंज शहर बाटे। एकर कुल रकबा 1809 वर्ग कि॰मी॰ बाटे।
जनसंख्या
साल 2011 के जनगणना के हिसाब से करीमगंज जिला के कुल जनसंख्या 1217002 बाटे आ जनसंख्या घनत्व 673 बाटे।
पारसनाथ
पारसनाथ एगो पहाड़ी चोटी बा जे एही नाँव के पहाड़ी के हिस्सा हवे आ भारत में दक्कन के पठार के पूरबी हिस्सा, छोटा नागपुर के पठार के पूरबी भाग में मौजूद बा। ई झारखंड राज्य के गिरिडीह जिला में पड़े ले आ 1370 m ऊँचाई के साथ झारखंड राज्य के सभसे ऊँच अस्थान भी हवे।
चोटी पर परसिद्ध जैन मंदिर शिखरजी बाटे जे जैन धर्म में बहुत महत्व वाला तीरथ मानल जाला। मान्यता हवे कि कई गो तीर्थंकर लोग एही पहाड़ी के शिखर से मोक्ष प्राप्त कइल।
आयरलैंड रिपब्लिक
आयरलैंड गणराज्य (Republic of Ireland) यूरोप में एगो देस बाटे। एकर राजधानी डब्लिन हवे।
चामो झील
चामो झील (Lake Chamo) अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।
नीझन्या तुंगूस्का
नीझन्या तुंगूस्का चाहे नीज़न्या टुंगूस्का (Ни́жняя Тунгу́ска माने: निचली टुंगूस्का) रूस देस के साइबेरिया इलाका में बहे वाली एगो नदी हवे। ई नदी येनेसी नदी के सहायिका नदी हवे आ एह में दहिने से आ के मिले ले।
तुन्गूस्का के तीरे क्रास्नोयार्स्क प्रांत के शहर टूरा बसल बाटे। एह नदी के कुल लंबाई 2989 km बाटे आ ई अक्टूबर के महिना के बीच में जम जाले आ जून तक ले जमल रहे ले।
कोकराझार जिला
कोकराझार जिला भारत के आसाम राज्य में एगो जिला बाटे। एकर मुख्यालय कोकराझार शहर बाटे। एकर कुल रकबा 3129 वर्ग कि॰मी॰ बाटे।
2017 जी20 हैम्बर्ग सम्मेलन
2017 हैम्बर्ग शिखर सम्मेलन दुनिया के प्रमुख आ परभावशाली देसन के समूह जी20 के मुखिया लोग के सम्मेलन बा जेकर आयोजन जर्मनी के हैम्बर्ग शहर में 7–8 जुलाई के आयोजित भइल। भारी बिरोध प्रदर्शन के बीच संपन्न भइल एह सम्मलेन के नतीजा मिलजुल रहल। जर्मन रेडियो के टिप्पणीकार डागमार एंगेल के कहनाम रहल कि एगो सफल सम्मलेन जरूर कुछ अलग तरह के होला, बाकिर हालत अउरी खराब भी हो सकत रहल। पर्यावरण के मुद्दा पर अमेरिका अपना पहिलहीं कइल घोषणा के मोताबिक पेरिस समझौता से बहरें रहे के बात पर अड़ल रहल जबकि बाकी 19 गो पक्ष पेरिस समझौता के संघे मजबूती से खड़ा रहल।
भटिंडा जिला
बठिंडा जिला भारत के पंजाब राज्य में एगो जिला बाटे। एकर मुख्यालय बठिंडा शहर बाटे। एकर कुल रकबा 3355 वर्ग कि॰मी॰ बाटे।
जनसंख्या
साल 2011 के जनगणना के हिसाब से बठिंडा जिला के कुल जनसंख्या 1388859 बाटे आ जनसंख्या घनत्व 414 बाटे।
तेजपुर
तेजपुर (Tezpur) भारतीय राज्य आसाम के बिचला-उत्तरी हिस्सा में ब्रह्मपुत्र नदी के उत्तरी तीरे पर बसल एगो माझिल साइज के शहर बा। ई शहर आसाम के राजधानी गुवाहाटी से लगभग 175 km उत्तर-पूरुब ओर बसल बा आ सड़क, रेल आ हवाई मार्ग से जुड़ल शहर बा। शहर ब्रह्मपुत्र आ उत्तर ओर से आ के एह में मिले वाली कामेंग नदी के संगम पर बसल बा आ कामेंग नदी एह शहर के पूरुब से बहे ले। शहर में अंदरूनी टोपोग्राफी ऊँच-नीच बा आ कई गो पहाड़ीनुमा जगह बा आ कई गो झील बाड़ी सऽ।
पुणे में पर्यटन आकर्षण सभ के लिस्ट
पुणे भारत की महाराष्ट्र राज्य क दूसरा सबसे बड़ा शहर ह और इ सह्याद्री पर्वत श्रृंखला से घिरल बा। सन 1674 और 1881 के बीच मराठा साम्राज्य की दौरान इ एकर एगो बहुत महत्वपूर्ण स्थान रहे। एही वजह से, इ कईगो किला और बाड़ा में बनल मराठा वास्तुकला के प्रदर्शित करेला। लोहगढ़ और विसापुर किला सहित एइजा क कईगो किला ए शहर की मुख्य आकर्षण में से एगो ह। ए शहर में फैलल कईगो मंदिर और आश्रम की साथ एकर समृद्ध सांस्कृतिक और आध्यात्मिक इतिहास भी बा। स्थानीय रोमांच और इतिहास, नशेड़ियन की अलावा, इ शहर ओशो इंटरनेशनल मैडिटेशन रिजॉर्ट की कारण कईगो अंतरराष्ट्रीय पर्यटकन के भी आकर्षित करेला जवन की पुणे क दिल कहल जाए वाला जगह पर स्थित कोरेगांव पार्क में स्थित बा।
लोहगढ़ और विसापुर क किला
लोहगढ़ और विसापुर किला पुणे की पश्चिम में लगभग 65 किलोमीटर दूरी पर स्थित बा। ए किलन के मुख्य रूप से भोर घाट की तरफ से निकले वाला महत्वपूर्ण व्यापार मार्ग के सुरक्षा प्रदान क के व्यापार के बढ़ावा देवे खातिर बनावल गइल रहे। किला ले आसानी से सड़क या रेलवे मार्ग द्वारा पहुंचल जा सकेला। पुणे से मलवली रेलवे स्टेशन ले रेलगाड़ी उपलब्ध बा, जवन की ए जुड़वां किलन खातिर निकटतम रेलवे स्टेशन ह। ओकरी बाद अदमी के सड़क की द्वारा लोहगढ़ वाडी की छोट गांव ले जाए के पड़ेला जवन कि किला की बगले में स्थित बा।
दुनुं किला क गठन अद्वितीय बा और दुन्नु एगो पर्वतीय चोटी द्वारा जुड़ल बान स जेके 'गायमुख' कहल जाला। किला की रास्ता में चारगो विशाल दरवाजा बान स उन्हन के गणेश, नारायण, हनुमान और महादरवाजा की नांव से जानल जाला। कुछ शिलालेख से पता चलेला कि नाना फडणवीस की शासन की दौरान गणेश दरवाजा बनावल गइल रहे। एगो 1500 मीटर क लंबा देवाल किला की चारों ओर से बा और आसानी से लंबी दूरी से दिखाई देला। देवाल क चौड़ाई 30 मीटर बा और लोहगढ़ किला की पूर्वी हिस्सा में, एगो बहुत बड़ छेद बा जवन की बहुत दूर से गुजरे वाली ट्रेन से भी आसानी से दिखाई दे जाला।
विसापुर किला लोहगढ़ किला की निकट स्थित बा और ए अनूठा किला ले पहुंचे खातिर एगो लंबा देवाल की आसपास चले के पड़ेला। विसापुर किला लोहगढ़ की किला की बाद 1713-1720 के दौरान बालाजी विश्वनाथ द्वारा बनावल गइल रहे, जवन की मराठा साम्राज्य क पहिला पेशवा रह न। विसापुर किला की चारों ओर एगो लम्बा देवाल क निर्माण कइल गइल बा जवन की दुर्ग की स्वरूप में बा। ए किला क निर्माण जवने पहाड़ी पर भइल बा उ अपनी भज की इतिहासी गुफाओं खातिर भी प्रसिद्ध बा जवन कि किला की निर्माण से पहिले से ही अस्तित्व में रहे। इतिहासकारन खातिर इ गुफा उन्हन की बौद्ध संबंधन की चलते महत्वपूर्ण बाड़ी स।
बोधगया
बिहार के राजधानी पटना के दक्षिणपूर्व में लगभग 100 किलोमीटर दूर स्थित बोधगया गया जिले से सटल एगो छोट शहर बा। बोधगया में बोधि पेड़ के नीचे तपस्या करत गौतम बुद्ध के ज्ञान के प्राप्ति भइल रहल। तबे से ई स्थल बौद्ध धर्म के अनुयायियन खातिर अत्यंत महत्वपूर्ण हो गइल बा। एकर गिनती चार सबसे महत्वपूर्ण बौद्ध तीरथ में होला बाकी तीन गो अस्थान बा लुम्बिनी, सारनाथ आ कुशीनगर। वर्ष 2002 में यूनेस्को द्वारा ई शहर के विश्व विरासत स्थल घोषित करल गइल।
इंटरनेट ट्रोल
ट्रोल भा इंटरनेट ट्रोल अइसन ब्यक्ति होलें जे इंटरनेट पर लोगन के परेशान करे लें; खासतौर से सोशल मीडिया, न्यूज फोरम, कॉमन चैटरूम भा कौनों अउरी कॉमन चर्चा के जगह पर अभद्र कमेंट करे, मूल मुद्दा से बहकावे वाला कमेन्ट करे, गलत-सलत जानकारी के परचार करे आ भावनात्मक अपील करे भा कौनों खास ग्रुप के भड़कावे के काम करे लें।   अइसन लोग के मकसद खाली मजा लेवे खाती परेशान कइल भी हो सके ला या फिर कौनों खास मकसद से भी अइसन काम क सके ला।
ट्रोल आ ट्रोलिंग (क्रिया) दुनों के शाब्दिक भावार्थ इंटरनेट पर चर्चा से जुड़ल रहल बा बाकी हाल में ऑनलाइन हरासमेंट के भी एह में शामिल कइल जा रहल बा।
भारत में हाल के समय में ई शब्द आ क्रिया चर्चा में रहल बा। कुछ लोगन के मोताबिक भारत में नरेंद्र मोदी के सत्ता में आवे के बाद से हिंदुत्ववादी वेबसाइट सभ के संख्या में बढ़ती देखल गइल बा आ अइसन ट्रोल सभ के संख्या भी बढ़ल बा जे हिंदुत्ववादी बिचारधारा से परभावित होखें; "हिंदुत्व ट्रोल्स" के नाँव से अइसन लोगन के समूह के संबोधित कइल गइल बा।
कलम
कलम चाहे पेन (Pen; पॆन) एगो औजार हवे जे लिखे खातिर या फिर चित्रकारी (ड्राइंग) करे खातिर इस्तेमाल होखे ला, एकरे जरिये सियाही के कौनों सपाट सतह पर, जइसे कि कागज पर, लगावल जाला। पुराना समय से बिबिध प्रकार के कलम के चलन बा जेह में नरकट के कलम, चिरई के पाँख से बनल कलम भी आज ले कुछ ख़ास काम में इस्तेमाल होलीं; बालपेन, फाउंटेन पेन, मार्कर पेन वगैरह आज्काल्ह इस्तेमाल होखे वाली प्रमुख पेन बाड़ी सऽ। रूलिंग पेन के इस्तेमाल सटीक चौड़ाई के लाइन खींचे में होखेला जबकि अब टेक्निकल पेन सभ के इस्तेमाल के चलन बा।
डिजिटल पेन, आम कलम सभ से अलग होला काहें की एह से सियाही के इस्तेमाल ना कइल जाला; एकरे काम (फंक्शन) के चलते एकरो के पेन जरूर कह दिहल जाला।
फिरोजपुर जिला
फिरोजपुर जिला भारत के पंजाब राज्य में एगो जिला बाटे। एकर मुख्यालय फिरोजपुर शहर बाटे। एकर कुल रकबा 5334 वर्ग कि॰मी॰ बाटे।
जनसंख्या
साल 2011 के जनगणना के हिसाब से फिरोजपुर जिला के कुल जनसंख्या 2026831 बाटे आ जनसंख्या घनत्व 380 बाटे।
ज्वाया झील
ज्वाया झील (Lake Zway) अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।
कार्ल लिन्नायस
कार्ल लिन्नायस (Carl Linnaeus; ; 23 मई 1707 – 10 जनवरी 1778), अन्य नाँव Carl von Linné, या  Carolus Linnæus (after 1761 Carolus a Linné) एक ठो स्वीडिश बैज्ञानिक, बनस्पति शास्त्री आ हकीम रहलें।
जीव बिज्ञान में प्रजाति सभ के उनुकरा द्वारा कइल वर्गीकरण खातिर उनुके जानल जाला।
लखीमपुर जिला
लखीमपुर जिला भारत के आसाम राज्य में एगो जिला बाटे। एकर मुख्यालय उत्तर लखीमपुर शहर बाटे। एकर कुल रकबा 2277 वर्ग कि॰मी॰ बाटे।
जनसंख्या
साल 2011 के जनगणना के हिसाब से लखीमपुर जिला के कुल जनसंख्या 1040644 बाटे आ जनसंख्या घनत्व 457 बाटे।
लौन्चुरा स्ट्रेटा
लौन्चुरा स्ट्रेटा (White-rumped munia, बै॰:Lonchura striata) चिरइन के मुनियाँ समूह के एगो प्रजाति बाटे।
ट्रोल (कथाजीव)
बाद के स्कैंडिनेवियाई साहित्य में इनहन के मनुष्य खाती खतरनाक ना मानल गइल बा।
मोरीगांव जिला
मोरीगांव जिला भारत के आसाम राज्य में एगो जिला बाटे। एकर मुख्यालय मोरीगांव शहर बाटे। एकर कुल रकबा 1704 वर्ग कि॰मी॰ बाटे।
शीला दीक्षित
शीला दीक्षित (31 मार्च 1938 — 20 जुलाई 2019) एगो भारतीय राजनीतिज्ञ रहली जे 1998 से 2013 ले दिल्ली के मुख्यमंत्री के रूप में काम कइली। एकरे अलावा, 11 मार्च 2014 से 25 अगस्त 2014 ले भारत के केरल राज्य के गवर्नर, 1984 से 1989 ले कन्नौज से संसद के सदस्य, आ 10 जनवरी 2019 से 10 जनवरी 2019 ले दिल्ली प्रदेश कांग्रेस कमेटी के अध्यक्ष रहलीं ओकर मौत हो गइल.
दीक्षित 15 साल तक दिल्ली के राष्ट्रीय राजधानी क्षेत्र राज्य के मुख्यमंत्री रहले। ऊ दिल्ली के दूसरी महिला मुख्यमंत्री रहली, आ देश के पहिली महिला मुख्यमंत्री रहली जे लगातार तीन बेर मुख्यमंत्री के पद पर रहली। 17 दिसंबर 2008 के लगातार तीसरा बेर दिल्ली विधान सभा खातिर चुनल गइलें। साल 2013 के विधानसभा चुनाव में कांग्रेस के हार के बाद उनुका अपना पद से इस्तीफा देवे के पड़ल। केरल के राज्यपाल श्री निखिल कुमार के इस्तीफा के बाद उनुका के एह पद प नियुक्त कईल गइल रहे, हालांकि उ खुद 25 अगस्त के ए पद से इस्तीफा दे देले रहले। साल 2017 के उत्तर प्रदेश विधानसभा चुनाव में उनुका के कांग्रेस पार्टी के मुख्यमंत्री पद के उम्मीदवार घोषित कईल गइल रहे, लेकिन बाद में उनुकर नाम वापस ले लेले। एकरा बाद 10 जनवरी 2019 के उनुका के दिल्ली प्रदेश कांग्रेस समिति के अध्यक्ष घोषित कईल गइल. 20 जुलाई 2019 शनिवार के दिल्ली के एस्कॉर्ट अस्पताल में उनुकर निधन हो गइल।
फरीदकोट जिला
फरीदकोट जिला भारत के पंजाब राज्य में एगो जिला बाटे। एकर मुख्यालय फरीदकोट शहर बाटे। एकर कुल रकबा 1472 वर्ग कि॰मी॰ बाटे।
जनसंख्या
साल 2011 के जनगणना के हिसाब से फरीदकोट जिला के कुल जनसंख्या 618008 बाटे आ जनसंख्या घनत्व 424 बाटे।
एचटीटीपी 404
एचटीटीपी 404 (HTTP 404) कंप्यूटर नेटवर्क कम्युनिकेशन में एक तरह के स्टैंडर्ड खराबी सनेसा हवे जे ई सूचित करे ला कि क्लायंट के सर्वर से संपर्क भइल बाकी कवना चीज के माँग कइल जा रहल बा ई सर्वर खोज पवलस।
वेबसाइट सभ "404 Not Found" के खराबी देखावे लीं, अक्सरहा जब केहू मुर्दा कड़ी खोज रहल होखे, एही से ई इंटरनेट की दुनिया में बहुत पहिचानल एरर मैसेज हवे।
ग्लोबल वॉर्मिंग
ग्लोबल वॉर्मिंग, मने कि बैस्विक गरमाव आ जलवायु में बदलाव पछिला लगभग एक सदी के समय में धरती के जलवायु सिस्टम में औसत तापमान के बढ़ती आ एकरा से जुड़ल परभाव सभ खातिर इस्तेमाल होखे वाला शब्दावली हईं सऽ। कई तरह के बैज्ञानिक सबूत ई देखा रहल बाने कि जलवायु सिस्टम गरम हो रहल बाटे।  उन्नईसवीं सदी के बीच के दौर में तापमान नापे खातिर अइसन बैज्ञानिक उपकरण सभ के बिकास भइल जे 1950 से पहिले मौजूद भी ना रहलें आ इनहन से नापल रिकार्ड में पुराजलवायु बिज्ञान के रिकार्ड सभ के जोड़ के हजार साल से भी पाछे के जलवायु के बारे में जानल जा सकत बा।
साल 2013 में आइपीसीसी (IPCC) के पाँचवा रपट में ई साफ़ कहल गइल कि "बीसवीं सदी के मध्य के बाद से गरमाहट में जवन बढ़ती देखल जा रहल बा ओकर सभसे प्रमुख कारण मनुष्य के प्रभाव के होखले के बहुत ढेर संभावना बा"। सभसे बड़ा पैमाना पर मनुष्य के परभाव ग्रीनहाउस गैस - कार्बनडाई आक्साइड, मीथेन, नाइट्रस ऑक्साइड वगैरह के वातावरण में छोड़ले के रूप में बा। रपट में जलवायु मॉडल सभ के भाबिस्यानुमान (प्रोजेक्शन) के सारांश ई बतावत बा की 21वीं सदी में औसत सतही तापमान 0.3 to 1.7 C-change ले अउरी बढ़ले के संभावना बा अगर अनुमान कम से कम के बारे में लगावल जाय आ अधिक से अधिक ई 2.6 to 4.8 C-change तक ले भी हो सकेला।
सिस्टेमा नैचुराई के 10वाँ संस्करण
सिस्टेमा नैचुराई के 10वाँ संस्करण (10th edition of Systema Naturae) कार्ल लिन्नायस के लिखल आ दू भाग में 1758 आ 1759 में छपल किताब बाटे। एह किताब से जंतु बिज्ञान में प्रजाति सब के बैज्ञानिक नामकरण के सुरुआत होला। लिन्नायास 1753 में Species Plantarum नाँव से बनस्पति बिज्ञान में नाँव रखे खातिर किताब लिख चुकल रहलें।
शाला झील
शाला झील (Lake Shala) अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।
नगांव जिला
नगांव जिला भारत के आसाम राज्य में एगो जिला बाटे। एकर मुख्यालय नगांव शहर बाटे। एकर कुल रकबा 3831 वर्ग कि॰मी॰ बाटे।
रसड़ा
रसड़ा (Rasra) भारत देश की उत्तर प्रदेश राज्य में बलियाँ जिला में एगो शहर बा। ई आपने नाँव की तहसील क मुख्यालय ह। इहाँ नाथ बाबा मंदिर देखे लायक धार्मिक अस्थान बा। इहाँ अनाज क मंडी आ अउरी सामन क बाजार ए इलाका की आर्थिक जीवन खातिर महत्वपूर्ण बा।
इतिहास
रसड़ा की आसपास क इलाका बलियाँ जिला की अउरी इलाका की तरे प्राचीन काल में कोसल राज्य क हिस्सा रहे। कोसल राज्य की कमजोर भइला पर ए इलाका में भर जाति की लोगन के छोट-छोट प्रभाव क्षेत्र बनि गइलन स। एकरी बाद सेंगर राजपूत लोग ए इलाका में परभाव अस्थापित कइल। ए शहर के अस्थापना कब भइल ई मालुम नइखे। सन बयालिस की आंदोलन में रसड़ा संघर्ष क एगो बहुते महत्वपूर्ण केन्द्र रहे। ए आंदोलन में अगस्त 1942 ई. में बलियाँ जिला की अउरी जगहन की नियर रसड़ो में स्वतंत्रता के घोषणा हो गइल आ तहसील मुख्यालय पर तिरंगा लहर दिहल गइल।
भूगोल
रसड़ा क लोकेशन 25° 51' उत्तरी अक्षांश आ 83° 51' पूरबी देशांतर बा आ समुद्र तल से ऊँचाई 54 मीटर बा। जिला मुख्यालय बलियाँ से इहाँ क दूरी 33 किलोमीटर बा आ बनारस से वाया मऊ इहाँ के दूरी 142 किलोमीटर बा। रसड़ा नगर पालिका की अन्दर लगभग 6 वर्ग किलोमीटर क्षेत्र आवेला प्राकृतिक भूगोल कि दृष्टि से ई शहर मध्य गंगा मैदान क हिस्सा हवे आ इहवाँ जलोढ़ निक्षेप के चट्टान मिलेला। आसपास दोमट आ बलुई दोमत माटी पावल जाला आ कहीं कहीं ऊसर मिलेला। ताल ए इलाका कि चारो ओर थोड़ी-थोड़ी दूरी पर पावल जाला। बसनही नदी रसड़ा की लगे से हो के बहेले जेवन आगे जा के गंगा जी में मिल जाले। जलवायु नम प्रकार के बा आ बसंत, गर्मी, बरखाऋतु, आ जाड़ा के चार गो मौसम होला। साल भर में औसत बरखा 100 सेंटीमीटर की आसपास होले।
प्राकृतिक रूप से पावल जाए वाला बन अब समाप्त हो गइल बाड़े। बड़ पेड़न में आम, महुआ, नीबि, बरगद, पीपर, पाकड़, गूलरि, इमिली, आ अर्जुन क पेड़ मिलेलें। नया वृक्षारोपण में ज्यादातर पेड़ सफ़ेदा, बिलायती बबुर, आ शिरिष के लगावल गइल बा।
जनसंख्या
रसड़ा क जनसंख्या 1971 में 14,042 रहे जवन 1991 में बढ़ के 23,865; आ 2001 में 29,238 आ 2011 में बढ़ के 31,765 हो गइल बा।
शाहरुख खान
शाह रुख खान जिनके लोग बॉलीवुड के बादशाह या किंग खान के नांव से भी जाने ला, भारतीय सिनेमा के एक ठो सफल कलाकार बाड़ें।
1992 में आपन कैरियर के शुरुआत करे वाला शाहरुख़ के पहिचान मिल डर (1993) आ बाजीगर (1994) फिलिम में विलेन के रोल करे से। ओकरा बाद 1995 में आइल फिलिम दिलवाले दुलहिनिया ले जायेंगे से ऊ नायक के रूप में हिट भइलें। 1997 में आइल फिलिम कुछ कुछ होता है काजोल के साथे रहे जवन काफी सफल भइल। शाहरुख के देवदास में मुख्य भूमिका खातिर, स्वदेश में नासा के इंजीनियर के भूमिका खातिर आ चक दे इंडिया में हॉकी कोच के रोल खातिर काफी तारीफ़ मिलल।
उनके सभसे हाल के फिलिम दिलवाले (2015) रहल हवे।
8के रिजोल्यूशन
8के रिजोल्यूशन जेकरा के 8के यूएचडी (8K UHD) के नाँव से भी जानल जाला, कौनों भी स्क्रीन चाहे डिस्प्ले हऽ जेकर चौड़ाई आठ हजार पिक्सेल के होखे। अक्षर K के मलतब किलो, मने की हजार हवे आ यूएचडी के पूरा मतलब अल्ट्रा हाइ डेफिनिशन हवे। वर्तमान (2018 में) समय में अबतक ले के ई सभसे ढेर रिजोल्यूशन बा जे डिस्प्ले आ सिनेमैटोग्राफी में इस्तेमाल हो रहल बाटे।
8के रिजोल्यूशन में, स्क्रीन के चौड़ाई (मने के हौरिजेंटल चाहे बेंड़ी-बेंड़ा) 7,680 पिक्सेल के होला आ पूरा इमेज के माप (7680×4320) होला; एही से एकरा के 4320पी भी कहल जाला जे एकरे वर्टिकल पिक्सेल साइज के आधार पर रखल नाँव हवे।
लुइसियाना
लुइसियाना (Louisiana) यूनाइटेड स्टेट्स ऑफ अमेरिका के एगो राज्य बा। ई राज्य अमेरिका के एकदम दक्खिनी हिस्सा में पड़े ला आ एह देस 50 गो राज्य सभ में 31वाँ सभसे बेसी बिस्तार वाला आ 25वाँ सभसे बेसी जनसंख्या वाला राज्य हवे। लुइसियाना के पच्छिम ओर टेक्सास राज्य, उत्तर ओर आर्कन्सा राज्य, पुरुब ओर मिसिसिपी राज्य आ दक्खिन में मैक्सिको के खाड़ी बा। एकरे आ मिसिसिपी राज्य के बीचा में, एकर पुरबी बाडर बहुत दूरी तक ले मिसिसिपी नदी द्वारा बनावल जाला। ई अमेरिका के एकलौता अइसन राज्य हवे जहाँ राज्य के कई गो पैरिश सभ में बिभाजन बा जे काउंटी के बरोबर दर्जा वाला उपबिभाग हवें। एह राज्य के राजधानी बैटन रोग नाँव के शहर हवे आ सभसे बड़ शहर न्यू ऑर्लियंस हवे।
कैलवेरी
गोलगोथा चाहे कैलवेरी येरुशलम में ऊ अस्थान हवे जहाँ ईसाई कथा सभ (गौसेपल) के मुताबिक़ ईसा मसीह के सूली चढ़ावल गइल रहे।  बतावल जाला कि ओह समय के येरुशलम के देवाल के बहरें एगो ऊँच टेकरी पर यीशु के सूली दिहल गइल। एह अस्थान के वर्तमान पहिचान 'द चर्च आफ़ द होली सेपल्कर' के भीतर चिन्हित जगह के रूप में कइल जाला। ईसाई लोग खातिर ई पबित्र अस्थान हवे आ बहुत सारा लोग इहाँ जातरा करे ला आ एह चर्च में आ के प्रार्थाना करे ला आ माफ़ी माँगे ला।
कुछ बिद्वान लोग एह अस्थान के पहिचान परंपरागत रूप से मानल जाए वाली जगह आ चर्च से अलग हट के भी बतावे ला।
घाना
घाना रकबा (क्षेत्रफल) कि हिसाब से विश्व क 82वाँ आ अफ्रीका क 33वाँ देस हवे। एकरी पछिम ओर आइवरी कोस्ट, उत्तर ओर बुर्किना फासो आ पूरुब ओर टोंगा गणराज्य नाँव क देश बाड़ें।
संस्कृति
घाना क संस्कृति बहुत विविधता वाला बा आ घाना की अलग-अलग समूह की लोगन क अलग-अलग विस्वास आ जीवन शैली बा।
अनुकूलतम जनसंख्या
कौनों भी देस चाहे इलाका में, अनुकूलतम जनसंख्या (Optimum population, ऑप्टिमम पॉपुलेशन) ओह स्थिति के कहल जाला जब ओह देस भा इलाका कऽ संसाधन सभ के तुलना में ब्यक्ति लोग के संख्या (मने कि जनसंख्या) संतुलन के इस्थिति में रहे ले। यानी कि ई जनसंख्या के अइसन साइज होला जे चुनल गइल टारगेट सभ खातिर सभसे बेहतरीन रिजल्ट देवे ला।
एगो अन्य परिभाषा के अनुसार जनसंख्या के अइसन साइज जे दिहल गइल दशा सभ में सभसे ढेर प्रति ब्यक्ति इनकम सुनिश्चित करे, उहे ऑप्टिमम जनसंख्या होला। वास्तव में ई अंडरपापुलेशन आ ओभरपापुलेशन के स्थिति सभ के बीचोबीच के बैलेंस वाली इस्थिति हवे। अंडर पापुलेशन के मतलब होला कि संसाधन के इस्तेमाल भरपूर होखे भर के जनसंख्या ना बा आ कुल इनकम एकरे चलते कम बाटे; ओहीजे ओभर पापुलेशन के मतलब ई कि जनसंख्या अतना बेसी बा कि संसाधन पर दबाव बा आ कुल इनकम जादे लोग में बंटा जाए के कारन हर एक आदमी के इनकम कम बाटे।
ई कांसेप्ट ब्रिटिश अर्थशास्त्री हेनरी सिज़ेविक द्वारा दिहल गइल।
एस्टीमेट
इष्टतम मानव जनसंख्या के अनुमान लगावे में अक्सर बिबिध एंड-टार्गेट सभ के एक साथ संतुलित कइल जाला आ अलग-अलग अंत-लक्ष्य सभ पर अलग-अलग जोर दिहला से अनुमान सभ के बीच परिवर्तनशीलता पैदा होला।
इष्टतम दुनिया के जनसंख्या के अनुमान पॉल आर एहरलिच द्वारा सह-लेखक एगो टीम द्वारा लगावल गइल बा। एह अनुमान में अंतिम लक्ष्य सभ में शामिल रहलें:
एकरे आधार पर, 1994 के अध्ययन में इष्टतम जनसंख्या के अनुमान लगभग 1.5 बिलियन से 2 बिलियन लोग के रहल। एहरलिच 2018 में द गार्जियन खातिर दिहल एगो साक्षात्कार में एह अनुमान के दोहरवलें। साल 2014 के प्रोसीडिंग्स ऑफ द नेशनल एकेडमी ऑफ साइंसेज ऑफ द यूनाइटेड स्टेट्स ऑफ अमेरिका में प्रकाशित एगो अध्ययन में ई निष्कर्ष निकालल गइल कि, 2100 ले प्रति मादा एक बच्चा के प्रजनन क्षमता में कमी के मॉडल के साथ, आबादी के 2 तक कम करे में कम से कम 140 साल लागी अरब लोग के 2153 तक ले पहुँचल।
पर्यावरण पर मनुष्य के परभाव
पर्यावरण पर मनुष्य के परभाव भा पर्यावरण पर मानवजनित प्रभाव में अइसन सगरी प्रभाव शामिल बाड़ें जे पर्यावरण, जैवविविधता, आ अन्य संसाधन सभ पर मनुष्य के काम के परिणाम के रूप में पड़े लें। शब्दावली, "मानवजनित" (अंग्रेजी: एन्थ्रोपोजेनिक) मनुष्य के कामकाज आ बेहवार से पैदा होखे वाला परभाव सभ के खातिर कइल जाला। एह शब्दावली के पहिली बेर एह तकनीकी अरथ में इस्तमाल रूसी भूगर्भबिज्ञानी अलेक्सी पावलोव कइलें आ अंग्रेजी में एह शब्द के इस्तेमाल ब्रिटिश इकोलॉजिस्ट आर्थर टांसले कइलें। वायुमंडल बिग्यानी पॉल कुर्टजेन, एन्थ्रोपोसीन शब्द के इस्तेमाल सत्तर के दशक के बीच में कइलें आ ई शब्द मनुष्य के क्रियाकलाप द्वारा वातावरण में फइलावल प्रदूषण के कारण पैदा स्थिति खातिर कइल जाला; आ आम तौर पर मनुष्य के बेहवार से पैदा सगरी पर्यावरणी समस्या से भरल दुनिया खातिर भी।
फतेहगढ़ साहिब जिला
फतेहगढ़ साहिब जिला भारत के पंजाब राज्य में एगो जिला बाटे। एकर मुख्यालय फतेहगढ़ साहिब शहर बाटे। एकर कुल रकबा 1180 वर्ग कि॰मी॰ बाटे।
जनसंख्या
साल 2011 के जनगणना के हिसाब से फतेहगढ़ साहिब जिला के कुल जनसंख्या 599814 बाटे आ जनसंख्या घनत्व 508 बाटे।
संरक्षण स्थिति
संरक्षण स्थिति जीवधारिन के प्रजाति सब के ऊपर बिलोपन के खतरा की हिसाब से उन्हन के अलगा-अलगा श्रेणी में बाँटे के आ खतरा के स्थति आ सुरक्षा आ बचाव खातिर उपाय के जरूरत के लेवल बतावे वाली रपट के कहल जाला। आइ॰यू॰सी॰एन॰ लाल सूची अइसन एक ठो रपट बाटे जवन आइ॰यू॰सी॰एन॰ द्वारा जारी कइल जाले।
कोका रिजर्वायर
कोका रिजर्वायर (Koka Reservoir) अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।
अजैविक संघटक
जीव बिज्ञान आ इकोलॉजी में, अजैविक संघटक भा अजैविक कारक, पर्यावरण के सगरी बेजान भौतिक आ रासायनिक चीज सभ के कहल जाला जिनहन से कौनों जीवधारी भा जीव-जनसंख्या के जीवन आ क्रियाकलाप पर परभाव पड़े ला; जिनहन से कौनों इकोसिस्टम के प्रक्रिया सभ प्रभावित होलीं।
नलबाड़ी जिला
नलबाड़ी जिला भारत के आसाम राज्य में एगो जिला बाटे। एकर मुख्यालय नलबाड़ी शहर बाटे। एकर कुल रकबा 1,009 वर्ग कि॰मी॰ बाटे।
जनसंख्या
साल 2011 के जनगणना के हिसाब से नलबाड़ी जिला के कुल जनसंख्या 7,69,919 बाटे आ जनसंख्या घनत्व 763 बाटे।
आइयूसीएन लाल सूची
खतरा में प्रजाति के आइ॰यू॰सी॰एन॰ लाल सूची (IUCN Red List of Threatened Species), दूसर नाँव आइ॰यू॰सी॰एन॰ लाल सूची (IUCN Red List) भा लाल डेटा लिस्ट (Red Data List), 1964 में अस्थापित, जीवजंतु के प्रजाति के संरक्षण स्थिति बतावे वाली दुनिया के सबसे बिस्तृत सूची बाटे।
कुशीनगर
कुशीनगर भारतीय राज्य उत्तर प्रदेश के उत्तरी पूरबी हिस्सा में एगो शहर, पर्यटन स्थल आ बौद्ध तीरथ बा। अपनहीं नाँव के जिला में मौजूद ई शहर उत्तरी-पूरबी उतर प्रदेश के प्रमुख शहर गोरखपुर से करीबन 50 किलोमीटर पूरुब ओर नेशनल हाइवे 28 पर पड़े ला। एकरा के कुछ बड़हन आकार नजदीकी दूसर शहर पड़रौना बा।
कुशीनगर के प्राचीन नाँव "कुशीनारा" बतावल जाला। एकर पहिचान ओह जगह के रूप में कइल जाला जहाँ भगवान बुद्ध के परिनिर्वाण भइल। एहीसे ई जगह बौद्ध धर्म माने वाला लोगन क चारि गो सबसे पबित्र तीरथ अस्थानन में गिनल जाला, बाकी तीन गो जगह लुम्बिनी, बोधिगया, आ सारनाथ हवें। भारत से बाहर के लोग खाती ई एगो अंतरराष्ट्रीय पर्यटन आ तीरथ के जगह हवे। खासतौर से एशियाई देसन के लोग, जहाँ बौद्ध धर्म के प्रचलन बहुत बा, अपना जिनगी में कम से कम एक बेर इहाँ के जातरा जरूर कइल चाहे ला।
परिनिर्वाण मंदिर, रामभर स्तूप आ अन्य प्राचीन बिहार के अवशेष इहाँ के देखे लायक चीज बाने। परिनिर्वाण मंदिर में गौतम बुद्ध के लेटल मुद्रा में मूर्ती बा। एकरे अलावे कई गो नया मंदिर आसपास के बड़हन बिस्तार में स्थापित भइल बाने। कई सारा मंदिर सभ के नाँव ओह देस के नाँव पर बा जहाँ के लोग इनहन के बनवावल हवे। सरकार इहाँ मैत्रय परियोजना के तहत एगो बिसाल मूर्ती स्थापित करावे के घोषणा भी कइले बा।
नाँव
एक ठो मत के मोताबिक एह जगह के पुराना नाँव कुशीनारा भा कुशवती रहल आ ई नाँव कोशल के राजा, प्रसिद्ध हिंदू देवता, श्री रामचंद्र के बेटा कुश द्वारा स्थापित कइल गइल आ उनके राजधानी रहल।
दूसर मत के अनुसार एह इलाका में पावल जाए वाली "कुश" घास के कारन एकर नाँव कुशवती पड़ल हवे। दुसरे वाली परंपरा, जेकरा के बौद्ध लोग माने ला, के मोताबिक एकर नाँव कुशवती, राम के लइका कुश से काफी समय पहिले से इहे रहल।
भूगोल
वास्तविक भूगोलीय लोकेशन के हिसाब से कुशीनगर, 24.74 डिग्री उत्तर अक्षांस आ 83.88 डिग्री पूरबी देशांतर पर मौजूद बा। अन्य शहर आ कस्बा सभ के सापेक्ष एह कस्बा के लोकेशन बतावल जाय त गोरखपुर महानगर से लगभग 50 किलोमीटर पूरुब ओर नेशनल हाइवे 27 (नया नंबरिंग में) पर पड़े ला। एकरे लगहीं कसया नाँव के बजार आ कस्बा बा जहाँ से उत्तर ओर पड़रौना (लगभग 15 किलोमीटर), आ रामकोला (18 किलोमीटर) पर बाने, दक्खिन में देवरिया शहर आ पूरुब ओर तमकुही राज नाँव के जगह पड़े ला।
भौतिक भूगोल के हिसाब से ई गंगा के बिचला मैदानी हिस्सा के उत्तरी इलाका हवे आ सरजू आ गंडक नदिन के बीचोबीच में पड़े ला। खुद कुशीनगर से कुछे दूरी पर पच्छिम ओर छोटी गंडक नदी बहे ले। खनुआ नदी नाँव क एक ठो पातर धारा कुशीनगर से हो के गुजरे ले जे आगे जा के छोटी गंडक में मिले ले, छोटी गंडक खुद आगे जा के भाटपार रानी, सलेमपुर हो के गोठिनी के लगे सरजू नदी में मिले ले। एह तरीका से कुशीनगर सरजू नदी के बेसिन के हिस्सा हवे, जवन कि खुद गंगा नदी के थाला के उत्तरी भाग हऽ।
पूरा इलाका के जलवायु कोपेन के बर्गीकरण के हिसाब से Cwa प्रकार के हवे, यानी कि नम उष्णकटिबंधी जलवायु हवे। जनवरी सभसे ठंढा महीना होला आ औसत तापमान लगभग 4 से 6 डिग्री सेंटीग्रेड रहे ला, मई-जून में सभसे ढेर गर्मी पड़े ले आ एह दौरान दिन अधिकतम तापमान 40 डिग्री C तक पार क जाला। बरखा मुख्य रूप से बीच जून से ले के सितंबर ले होले जब दक्खिनी-पच्छिमी मानसून के बंगाल के खाड़ी वाली शाखा से अह इलाका में बरखा होले। ई जिला उत्तर प्रदेश के सभसे सुदूर उत्तर पूरुब में हवे आ एही कारण इहाँ सभसे ढेर बरखा होले। कुछ बरखा जनवरी के अंत आ फरवरी में होले जे चक्रवाती बरखा होले। कुल मिला के ई तराई के दक्खिनी इलाका हवे आ माटी में हमेशा भरपूर नमी मौजूद रहे ले।
इतिहास
वर्तमान कुशीनगर के कुशवती (बुद्ध पूर्व काल में) आ कुशीनारा (बुद्ध-बाद के काल में) के रूप में पहिचानल जाला। कुशीनारा मल्ल लोग के राजधानी रहल। मल्ल, छठईं सदी में एगो महाजनपद रहे। बाद में ई मौर्य साम्राज्य, शुंग साम्राज्य, कुषाण, गुप्त आ हर्ष के साम्राज्य के हिस्सा बनल।
मध्यकाल में, कुशीनगर कलचुरी राजपूत लोग के अधीन आइल। मानल जाला कि बारहवीं सदी तक ले कुशीनारा शहर के रूप में मौजूद रहल ओकरे बाद उपेक्षा के शिकार भइल आ धीरे-धीरे इतिहास में गायब हो गइल। एकरे बगल में मौजूद शहर पड़रौना के बारे में अनुमान बा कि पनरहवीं सदी में इहाँ राजपूत मदन सिंह के राज रहे। आधुनिक जमाना में, कुशीनगर के महत्व बढ़ल 19वीं सदी में, जब भारतीय पुरातत्व सर्वेक्षण के पहिला सर्वेयर जनरल अलेक्जेंडर कनिंघम आ इनके बाद ए॰सी॰एल॰ कार्लाइल के खोज के दौरान मुख्य स्तूप के खोज भइल आ 6.10 मीटर लमहर बुद्ध के लेटल प्रतिमा 1876 में मिलल। खोदाई आ खोज के काम सुरुआती बीसवीं सदी ले जारी रहल। बाद के खोदाई डच पुरातत्वबिद जीन फिलिप वोगल (J. Ph. Vogel) के निर्देश में भइल। इनके अगुआई में 1904-5, 1905-6 आ 1906-7 में पुरातत्वी खोज के अभियान चलल आ भारी मात्रा में बौद्ध संपदा मिलल।
1903 में बर्मा के एगो भिक्षु चंद्रा स्वामी इहाँ अइलें आ परिनिर्वाण मंदिर के दुबारा पूजा ध्यान के अस्थान के रूप में स्थापित कइलेन।
आजादी के बाद कुशीनगर देवरिया जिला के हिस्सा बनल रहल आ 13 मई 1994 के नया जिला पडरौना जिला के नाँव से बनल जेकरा नाँव बाद में कुशीनगर जिला क दिहल गइल।
बुद्ध के निधन आ परिनिर्वाण के भूईं
1896 में, वैडल नाँव के बिद्वान ई सुझाव दिहलें कि बुद्ध के निधन के अस्थान रामपुरवा के इलाका में कहीं होखे के चाहीं। हालाँकि, बौद्ध परंपरा के ग्रंथ महापरिनिर्वाणसुत्त के मोताबिक, गौतम बुद्ध कुशीनारा के जात्रा कइलें, ओही जे उनके निधन भइल आ ओहिजे अंतिम संस्कार भइल। आधुनिक बिद्वान लोग के राय, पुरातत्व के सबूत के आधार पर, ई बाटे कि बुद्ध के निधन वर्तमान कसया के लगे मौजूद एही कुशीनगर में भइल।
बुद्ध के परिनिर्वाण स्थल पर अशोक द्वारा स्तूप बनवावल गइल आ एह जगह के तीरथ के रूप में परतिष्ठा भइल। गुप्त बंस (4थी से 7वीं सदी) के हिंदू शासक लोग एह स्तूप के बड़ करावल आ परिनिर्वाण मंदिर में लेटल बुद्ध के मुर्ती अस्थापित करावल। बौद्ध भिक्षु लोग द्वारा ई तीरथ छोड़ दिहल गइल जब 1200 ईस्वी के आसपास मुस्लिम सेना के बचे खाती ई लोग भाग चलल, बाद के इस्लामी शासन काल में ई जगह धीरे-धीरे भुला दिहल गइल।
ब्रिटिश पुरातत्वबिद अलेक्जेंडर कनिंघम एह जगह के 19वीं सदी में दुबारा खोजलें आ इनके सहजोगी ए॰सी॰एल॰ कार्लाइल इहाँ खोदाई करवलें आ लगभग 1500 बरिस पुरान बुद्ध के मुर्ती मिलल। एकरे बाद ई जगह बौद्ध तीर्थ आ पर्यटन केंद्र के रूप में फिर से महत्व पा गइल। तीसरी सदी ईसा पूर्व के पुरातात्विक अवशेष सभ से ई पता चले ला कि ई जगह प्राचीन काल में बौद्ध तीर्थ रहे।
जनसंख्या
भारत के जनगणना 2011 के अनुसार, कुशीनगर नगर पंचायत के कुल जनसंख्या 22,214 रहल आ कुल 3462 परिवार इहाँ निवास क रहल रहलें। एह में पुरुष वर्ग के जनसंख्या के हिस्सा 52% (11,502 मरद) आ औरत बर्ग के हिस्सा 48% (10,712 औरत) रहल। कुशीनगर के औसत साक्षरता दर 78.43% रहल जे भारत के राष्ट्रीय औसत 74% से ढेर रहल, मरदाना लोग के साक्षरता 85% आ मेहरारू लोग के साक्षरता 72% दर्ज कइल गइल। कुशीनगर में 11% जनसंख्या 10 साल से कम उमिर वाला वर्ग में रहल आ कुल जनसंख्या में अनुसूचित जाति के हिस्सा 5.03% आ अनुसूचित जनजाति के हिस्सा 2.39% रहल।
इंडीगो
इंडीगो एगो भारतीय एयरलाइन कंपनी ह जेकर मुख्यालय भारत में गुडगांव में स्थित बा। इ एगो कम लागत वाला यात्री सेवा ह तथा यात्री परिवहन की हिसाब से देखल जा त इ भारत क सबसे बड़ विमानन सेवा ह, जेकर बाजार साझेदारी अक्टूबर 2016 की आंकड़ा की अनुसार 42.6% बा। इंडिगो भारत में सबसे तेजी से विकसित होखे वाला सबसे कम लागत क यात्री सेवा ह। इ एयरलाइन 41 गंतव्य स्थान खातिर सेवा दिहले की साथ एशिया क दूसरा सबसे बड़ा कम लागत वाला विमान सेवा ह।
इतिहास
इंडिगो क शुरुआत 2006 की शुरुआत में इंटरग्लोब इंटरप्राइज की राहुल भाटिया तथा राकेश एस गंगवाल, जवन की यूनाइटेड स्टेट्स में रहे वाला अप्रवासी भारतीय हलो, की द्वारा कइल गइल रहे। एकर 51.12% स्टेक इंटरग्लोब की पास बा तथा 47.88% गंगवाल क वर्जिनिया स्थित कंपनी कैलम इन्वेस्टमेंट्स की लगे बा। मार्च, 2012 तिमाही की अंत में इंडिगो सबसे अधिका लाभ अर्जित करेवाला एक मात्र एयर लाइन और यात्री संख्या की मामला में देश क दूसरा एयरलाइन बन गइल रहे। 17, अगस्त 2012 के इ बाजार हिस्सा की मामला में जेट एयरवेज के पछाड़ के सबसे बड़ा एयरलाइन बन  गइल।
संचालन
इंडिगो दुनिया में सबसे तेजी से बढे वाली कम लागत वाली विमान सेवा में से एक और भारत में सबसे ज्यादा लाभ कमाए वाली विमान सेवा बन गइल। इंडिगो की सफलता क श्रेय ओकरी अनोखा व्यापार मॉडल के जाला जवन की लागत कम क देला। इ एयरलाइन एक ही प्रकार क विमान (एयरबस ए 320) जवन की एक ही तरह क बैठे वाला व्यवस्था की साथ बा क संचालन करेले, एसे चालक दल क प्रशिक्षण और विमान क रखरखाव सरल हो जाला। एयरलाइन एयरबस के कई नया विमानन क खरीद ऑर्डर एक साथ देके प्रति इकाई लागत में और कमी लेअवलस। एयरलाइन विमान के अगला उड़ान खातिर केवल 20 मिनट की अन्दर तैयार कइले की लक्ष्य की साथ काम करेला ताकि इ सुनिश्चित हो सके की विमान कौनों दिन में कम से कम 12 घंटा क उड़ान भरे। कर्मचारी, चेक-इन कर्मचारी की साथ साथ सामान हैंडलर की तौर पर दोहरा भुमिका निभावत लौक जा न स।
पांच साल की संचालन की बाद जनवरी 2011 में इंडिगो के विदेश में संचालन खातिर लाइसेंस मिल गइल। इंडिगो क पहिला अंतर्राष्ट्रीय विमानन सेवा क शुरुआत 1 सितम्बर 2011 के दुबई से दिल्ली खातिर भइल रहे। बाद की कुछ एक सप्ताह में इ अंतर्राष्ट्रीय सेवा बैंकाक, सिंगापुर, मस्कट एवं काठमांडू खातिर नयी दिल्ली एवं मुंबई से शुरू कराईल।
उपलब्ध सेवा
कम लागत वाला सेवा होखले की चलते इंडिगो की कौनों विमान सेवा में बिज़नस क्लास एवं फर्स्ट क्लास क सुविधा नाहीं बा। एमें केवल इकोनोमी क्लास क सुविधा बा जेमें प्रति विमान 180 यात्री लोगन खातिर सीट होला। आपन किराया कम रखे खातिर इंडिगो कौनों प्रकार क निशुल्क भोजन क सुविधा उड़ान के दौरान प्रदान नहीं करेले हालाँकि एमें भुगतान कके उपलब्ध खईले-पियले क सामान खरीदले क सुविधा प्रदान कइल गइल बा। विमान में मनोरंजन क सुविधा उपलब्ध नइखे और हेलो6E नांव क आंतरिक पत्रिका इंडिगो द्वारा प्रकाशित कइल जाला। इंडिगो कुछ ज्यादा किराया लेके प्रिमियम सेवा भी उपलब्ध करावेले।
फजिल्का जिला
फजिल्का जिला भारत के पंजाब राज्य में एगो जिला बाटे। एकर मुख्यालय फजिल्का शहर बाटे। एकर कुल रकबा 1 वर्ग कि॰मी॰ बाटे।
जनसंख्या
साल 2011 के जनगणना के हिसाब से फजिल्का जिला के कुल जनसंख्या 1 बाटे आ जनसंख्या घनत्व 1 बाटे।
कैटरीना कैफ
कैटरीना कैफ (जनम: 16 जुलाई 1983; जनम नाँव:Katrina Turquotte) एगो ब्रिटिश मूल के भारतीय फिलिम अभिनेत्री आ मॉडल बाड़ी।
उनुके मूल रूप से बॉलीवुड में काम करे खातिर पहिचान मिलल बाटे बाकी ऊ मलयालम आ तेलुगु फिलिम में भी काम कइले बाड़ी।
नोट
<references group="नोट"/>
देवरिया
नाँव
देवरिया शब्द के उत्पत्ती के बारे में कई मत बा। जिला के वेबसाइट पर उपलब्ध बिबरन के मोताबिक ई "देवारण्य" चाहे "देवपुरिया" से निकलल हो सके ला; इहो मानल जाला कि देउरिया के अरथ देवता के अस्थान होला।
भूगोल
शहर मैदानी इलाका में बसल हवे, ई मैदान उत्तरी भारत के मैदान के हिस्सा हवे। शहर के लगे से कुर्ना नदी नाँव के एगो बहुत छोट नदी बहे ले जबकि छोटी गंडक नदी एह शहर के पूरुब ओर से हो के बहे ले। इलाका के मुख्य नदी सरजू नदी (घाघरा नदी) हवे जे एह शहर से कुछ दूरी पर दक्खिन ओर बाटे।
एह इलाका के मुख्य शहर गोरखपुर हवे जे देवरिया से 53 किलोमीटर के दूरी पर उत्तर पच्छिम में बाटे।
जनसांख्यिकी
साल 2011 के जनगणना अनुसार देवरिया के कुल शहरी जनसंख्या 129479 बाटे आ आसपास के उपशहरी इलाका के मिला लिहल जाय तब कुल जनसंख्या 129479 बा। जनसंख्या के हिसाब से ई भारत के 361वाँ शहर बाटे। जनगणना आँकड़ा के मोताबिक एह शहर में लिंगानुपात 919 आ साक्षरता के दर 86.8% बाटे।
तेलिया मुनियाँ
तेलिया मुनियाँ (Scaly-breasted munia, बै॰:Lonchura punctulata) चिरइन के एगो प्रजाति बाटे।
लांगानो झील
लांगानो झील (Lake Langano) अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।
शोणितपुर जिला
शोणितपुर जिला भारत के आसाम राज्य में एगो जिला बाटे। एकर मुख्यालय तेजपुर शहर बाटे। एकर कुल रकबा 5324 वर्ग कि॰मी॰ बाटे।
जनसंख्या
साल 2011 के जनगणना के हिसाब से शोणितपुर जिला के कुल जनसंख्या 1925975 बाटे आ जनसंख्या घनत्व 365 बाटे।
आइडियोग्राम
आइडियोग्राम कौनों आइडिया के चित्ररुपी चीन्हा होला। वास्तविक दूनिया के चीज सभ के आदमी के मन में जइसे निरूपण होला ऊ आइडिया हऽ। एही आइडिया के भाषा द्वारा भी ब्यक्त कइल जा सके ला आ चित्र द्वारा भी। जब एह आइडिया सभ के चित्र के चीन्हा से देखावल जाला, अइसन चित्र के आइडियोग्राम भा आइडियोग्राफ कहल जाला।
गुरदासपुर जिला
गुरदासपुर जिला भारत के पंजाब राज्य में एगो जिला बाटे। एकर मुख्यालय गुरदासपुर शहर बाटे। एकर कुल रकबा 3542 वर्ग कि॰मी॰ बाटे।
जनसंख्या
साल 2011 के जनगणना के हिसाब से गुरदासपुर जिला के कुल जनसंख्या 2299026 बाटे आ जनसंख्या घनत्व 649 बाटे।
थलसेना
जमीनी सेना भा जमीनी बल अइसन सशस्त्र बल हवें जे मुख्य रूप से जमीन पर लड़ाई करे लीं। व्यापक अरथ में ई कौनों रास्ट्र भा देस के धरती आधारित सैन्य शाखा, सेवा शाखा भा सशस्त्र सेवा हवे। एह में सैन्य विमानन इकाई के होल्डिंग से मिलल विमानन संपत्ति भी शामिल हो सकेला। रास्ट्रीय सैन्य बल के भीतर सेना शब्द के मतलब मैदान के बल भी हो सके ला।
आइसलैंड
आइसलैंड (Iceland) यूरोप में एगो देस बाटे। एकर राजधानी रिक्याविक हवे।
अखिल भारतीय तृणमूल कांग्रेस
ई पार्टी तृणमूल प्रकाशित करेले । एह पार्टी के युवा संगठन तृणमूल युवा कांग्रेस ह।
आमिर खान
आमिर खान, (जनम:14 मार्च 1965; जनम नाँव: आमिर मुहम्मद खान) एगो हिंदी फिलिम अभिनेता बाड़ें।
आमिर खान के पहिली फिलिम बाल कलाकार के रूप में यादों की बारात (1973) रहे। हीरो के रूप में उनुकर पहिली सफल फिलिम 1988 में आइल कयामत से कयामत तक रहे।
आमिर खान के कई ठो फिलिम खातिर काफ़ी तारीफ मिलल जवना में दिल, राजा हिंदुस्तानी आ सरफ़रोश बाड़ी।
आमिर खान के टीवी शो सत्यमेव जयते खातिर भी पहिचानल जाला जवना में शो के एंकरिंग कइलें।
इमोजी
इमोजी (Emoji) इलेक्ट्रानिक सनेसा सभ में भा वेब पेज पर इस्तेमाल होखे वाला आइडियोग्राम भा स्माइली होलें। वर्तमान में इंटरनेट आ मोबाइल सनेसा में अक्सर इनहन के इस्तमाल देखे के मिले ला जहाँ बात के शब्द आ अक्षर में ना लिख के ओकरे जगह एह छोट-छोट चित्र सभ के इस्तेमाल कइल जाला। इमोजी शब्द मूल रूप से जापानी शब्द हवे आ इमोटीकॉन्स से अलग होलें काहें कि ई वास्तव में चित्र होखे लें न कि टाइपोग्राफिक अक्षर सभ से बनावल चित्र नियर चीज। इमोजी सभ कई प्रकार के होखे लें, जइसे सभसे कॉमन रूप अलग अलग भाव आ भावना देखावे वाला चेहरा सभ जिनहन के स्माइली कहल जाला। स्माइली के अलावा रोजमर्रा के चीज, जानवर, जानवरन के चेहरा, पेड़, फल, मौसम संबधी चीन्हा वगैरह भी इमोजी के हिस्सा होलें।
जापानी भाषा में e (絵) + moji (文字) होला आ एकर मतलब होखी चित्र के रूप में लिखल अक्षर। ई कुछ कुछ अंग्रेजी के पिक्टोग्राम से मिले ला; हालाँकि, अंग्रेजी के शब्द इमोशन (भावना) से समानता बिसुद्ध रूप से संजोग से बा। इमोजी खातिर आइएसओ 15924 स्क्रिप्ट कोड  हवे।